text: [{"text_idx": "#000006", "text": "- Eg eri \u00f8giliga v\u00e6l n\u00f8gdur vi\u00f0 vikuna, sigur fegni landsli\u00f0svenjarin, Djo\u0301ni Gaard Joensen."}, {"text_idx": "#000007", "text": "Hann hevur ju\u0301st s\u00e6\u00f0 li\u00f0 si\u0301tt, f\u00f8royska U18-landsli\u00f0i\u00f0 hja\u0301 monnum, vinna enn einafer\u00f0 a\u0301 Norra. Eins og ho\u0301skv\u00f8ldi\u00f0 vi\u00f0 trimum ma\u0301lum. 32-29 til F\u00f8royar gj\u00f8rdist u\u0301rsliti\u00f0 hetta leygarkv\u00f8ldi\u00f0 i\u0301 H\u00f8llini a\u0301 Ha\u0301lsi."}, {"text_idx": "#000008", "text": "Les eisini: Hjalti: - Vit sp\u00e6la ein heilt o\u0301tru\u0301liga go\u0301\u00f0an fyrra ha\u0301lvleik (og so go\u0301\u00f0an hev\u00f0i eg ikki v\u00e6nta\u00f0)"}, {"text_idx": "#000009", "text": "Ein go\u0301\u00f0 venjingar- og dystarvika er komin at enda hja\u0301 U18-landsli\u00f0num, sum nu\u0301 av a\u0301lvara er fari\u00f0 at fyrireika seg til EM-endasp\u00e6li\u00f0, sum ver\u00f0ur i\u0301 Montenegro i\u0301 august 2022, har F\u00f8royar bjo\u0301\u00f0a 15 t\u00e6r sterkastu hondbo\u0301ltstjo\u0301\u00f0unum i\u0301 Evropa av. Ta\u00f0 krevur go\u0301\u00f0ar fyrireikingar."}, {"text_idx": "#000010", "text": "- Ta\u00f0 hevur veri\u00f0 no\u0301gv repititio\u0301n alla vikuna. Har hevur veri\u00f0 no\u0301gv, sum dreingirnir li\u0301ka skulu uppfri\u0301ska. Ta\u00f0 er eisini no\u0301gv at taka i\u0301gj\u00f8gnum aftur, nu\u0301 vit eru savna\u00f0ir fyri fyrstu fer\u00f0 si\u0301\u00f0ani i\u0301 juni, sigur annar av landsli\u00f0svenjarunum, Djo\u0301ni G. Joensen. Hesafer\u00f0 ma\u0301ttu F\u00f8royar stri\u0301\u00f0ast har\u00f0ari fyri sigrinum enn ho\u0301skv\u00f8ldi\u00f0."}, {"text_idx": "#000013", "text": "- Nu\u0301 veit eg ikki heilt hvussu nor\u00f0mennirnir h\u00f8vdu sett sett seg upp til tann fyrsta dystin, men ta\u0301 vo\u0301ru vit i\u0301 \u00f8llum f\u00f8rum kla\u0301rir og greiddu okkara setning r\u00e6ttiliga greitt, sigur Djo\u0301ni."}, {"text_idx": "#000014", "text": "Sera go\u0301\u00f0ur hugbur\u00f0ur i\u0301 ho\u0301pinum"}, {"text_idx": "#000015", "text": "- I\u0301 dag eru hinir kanska eitt sindur meira tendra\u00f0ir til dystin, me\u00f0an vit koma inn vi\u00f0 somu tendringini sum vit h\u00f8vdu fyrsta dystin."}, {"text_idx": "#000017", "text": "- Ta\u00f0 er ordiliga positivt, sigur venjarin, sum er sera fegin um hugbur\u00f0in i\u0301 ho\u0301pinum."}, {"text_idx": "#000018", "text": "- Eg eri \u00f8giliga ovfarin av dreingjunum. At teir, eftir at hava veri\u00f0 fyri so no\u0301gvum u\u0301tsetingum, alli\u0301kav\u00e6l m\u00f8ta upp til venjing - hamrandi svangir hv\u00f8rja fer\u00f0 og fult fokusera\u00f0ir"}, {"text_idx": "#000019", "text": "- Til venjingarnar er ta\u00f0 full kapping a\u0301 og ta\u00f0 er kri\u0301ggj til hv\u00f8rja venjing. Ta\u00f0 er fantastiskt at venja hesar dreingirnir, sum eru so a\u0301gry\u0301tnir, grei\u00f0ir Djo\u0301ni fra\u0301."}, {"text_idx": "#000020", "text": "V\u00e6ntanirnar til hendan a\u0301rgangin munnu vera sto\u0301rar eftir hesi b\u00e6\u00f0i megnaravrik i\u0301mo\u0301ti Norra, men eingin r\u00e6\u00f0ist try\u0301sti\u00f0, ger venjarin greitt."}, {"text_idx": "#000023", "text": "Men nu\u0301 skulu vit eisini hava i\u0301 huga, at hetta vo\u0301ru nakrir vinardystir og fyrstu dystirnir hja\u0301 okkum, so vit skulu als ikki leypa framav."}, {"text_idx": "#000024", "text": "Men vit fara nu\u0301 at arbei\u00f0a \u00f8giliga ma\u0301lr\u00e6tta\u00f0 eftir EM-endasp\u00e6linum i\u0301 august."}, {"text_idx": "#000026", "text": "- Eg eri serliga v\u00e6l n\u00f8gdur vi\u00f0, at vit yvir allan dystin, halda fokus, hava go\u0301\u00f0an anda allan vegin og at vit sp\u00e6la klo\u0301kt."}, {"text_idx": "#000028", "text": "Eg eri \u00f8giliga v\u00e6l n\u00f8gdur vi\u00f0 hugbur\u00f0in hja\u0301 dreingjunum, og at teir eru so til rei\u00f0ar til uppga\u0301vuna, allir sum ein."}, {"text_idx": "#000030", "text": "- Eg veit ikki hvat tit skulu tora at vo\u0301na. Men tit kunnu i\u0301 \u00f8llum v\u00e6nta at si\u0301ggja nakrar hamrandi svangar dreingir, sum fara inn at sp\u00e6la fyri F\u00f8royar og fyri at vinna hv\u00f8nn dyst. Og innsatsurin skal onganti\u0301\u00f0 liggja eftir, lovar Djo\u0301ni Gaard Joensen, landsli\u00f0svenjari."}]